Crispiane

Crispiano (Crispién jndr'à 'u dialette crispianese) ète 'nu comune tagliàne de 13.640crestiáne d'a Provinge de Tarde, in Pugghie. Pure ca 'u cendre abitate de osce a die s'ha sviluppate a le inizie d'u Uettecinde, l'area jè javetate da 'u seconde millennie n.C.. Sciugrafije fiseche Territorie 'U comune de Crispiano se iacchie a 'u cendre de 'na serie de colline, le cchiù famose sonde: 'u monde d'a Gravine (204 m), 'u monde de l'Angele (242 m), 'u monde Specchia (211 m) e 'u monde Calvello (228 m). Le cime cchiù ierte se iacchiane a 'u confine cu 'u territorie de Martina Franghe. Se tratte d'u monde Scorace (276 m), d'u monde Papa Ciro (385 m), d'u monde Pianelle (492 m) e d'u monde Orimini ca cu le sue 529 m rappresende 'a punde cchiù ierte d'u territorie. Crispiano se iacchie sciugrafecamende a nord de Tarde e ste lundane da 'u capeluèche cchiù o mene 16 km. Clime 'U clime d'u territorie comuunale jè tipicamende mediterranèe, cu 'nvirne mite e estate aride, tipeche de l'arche ioniche tarandine.. Classificazione climateche de Crispiano: Zona climateche C; Grade sciurne 1386. Storie Origginariamende 'nu 'nzediamende piccinne messapeche invase da le Spartane de Tarde e successivamende sottomesse da le romane. Duranne 'u Medioeve le casale ca onne date origgene a Crispiano, cumme pure chidde de Martina Franghe, Vurtàgghie e Villa Castidde erane combrese jndr'à 'u territorie d'u Pringipate de Tarde. Cripiano avenìe invase da le Saracene jndr'à 'u X sechele, devendò prbbietà de le Altavilla jndr'à 'u XI sechele e infine avenìe accattate jndr'à 'u XV sechele da 'a famigghie Antoglietta. Jndr'à 'u XVIII sechele 'u territorie crispianese avene caratterizzate da 'nzediaminde a macchie de leoparde ca nascevane vecine a le tanda massarìe A l'inizie d'u Uettecinde le cambagne crispianise devendarene refugge d'u Prevete Brigande don Ciro Annicchiarico a 'u 'nderne d'a comblesse dinameche de lotte 'mbrà brigandagge e massarìe fortificate. Suggettate Evoluzione demografeche Crestiane censite Culture 'Struzione Scole 'U 'stitute Statale de 'Struzione Secondarie Superiore de Crispiano, jè attivamende 'mbegnate jndr'à realizzazzione d'u Proggette Russie: jidde infatte jè gemellate cu l'Istitute Professionale pa Ristorazione N° 26 de Mosca. Fatte Assaije famose jè 'u "Carnvale de Bringandine", ca se face ogne anne jndr'à le prime sciurne de luglie, e a 'u quale partecipene sembre cchiù crestiane ca avènene da ogne parte d'a reggione. Se ponne ammirà le tanda carre allegorece e gustà le specialità gastronomeche d'u luèche ca te puè alleccà le baffe. Economije A levèlle economeche assaije 'mbortande pe Crispiano jè l'allevamende, forte forte ve pure l'gricolture ca se base sus a l'uegghie. Sonde presende aziende agrituristeche e aziende artiggianale piccenne pa produzione de l'uegghie d'alie. Crispiano avene chiamate pure "'A cetate de le 100 massarie" pa presenze de 'nu sbuènne de massarie jndr'à 'u territorie sue. A rappresendanze d'u territorie de le Cinde Massarie, ste a Crispiano 'u Consorzie de le Cinde Massarie. Infrastrutture e carresciamiende Strade Le collegaminde stradale prengepàle sonde rappresendate da (vide): Autostrade A14 Bologne-Tarde (uscite de Mazzafre) da e pe l'Itaglie settendrionale, S.S. 172 Tarde - Martina Franghe (uscite Montemesola - Crispiano). S.S. 7 Appia (uscite Montemesola - Monteiasi) Aeropuerte L'aeropuerte de Tarde-Vurtàgghie "Marcello Arlotta" ca però non g'è in funzione. L'aeropuerte chciù vecine, ca serve 'u bacine joneche mediterranèe e pure 'u Comune Salendine de Avetrana, jè l'Aeropuerte d'u Salende de Brinnese, eppure ste l'aeropuerte 'ndernazionale de Bari "Karol Wojtyla". Amministrazione Sinnache: Gesèppe Laddomada (centrosinistra) da 'u 15/04/2008 (2º mandato) Amministraziune precedende Gemellagge Crispiano jè gemellate cu: Nea Chalkidona Sport Pu ballone, Crispiano tène ttre suggettate jndr'à 'u territorie sue: l'USD Crispiano ca scioche jndr'à Promozione Pugghiese, l'Olimpia Crispiano ca scioche jndr'à 'u cambionate de terza categorije pugghiese e l'ASD Ragazzi Sprint, funnate jndr'à 'u 1976 da don Franghe Bonfrate, de pure settore de uagnune. Le Ragazzi Sprint onne recevute 'u "Premie Civitas" date da 'u Comune de Crispiano jndr'à 'u decemmre 2002. Pò, a coronamende de cchiù de 'nu vendennie dedicate a l'imbegne sociale e sportive, a 'u presidende Andonie Parabita ha state assegnate 'u Premie de Benemerenza Sportive direttamende da le vertice nazionale d'a FIGC duranne 'na cerimonie ca s'a fatte a Rome 'u 31 masce 2003 jndr'à 'u Salone d'Onore d'u CONI cchiù a 'u recanuscemende d'u Comitate Provingiale CONI de Tarde ca jndr'à 'u scennare 2004 ave conzegnate 'u Premie "Bravo C.O.N.I. 2003" jndr'à le màne de Parabita pu 'mbegne profuse. L'USD Crispiano addò 'u presidente jè Maurizio Conserva ave conguistate jndr'à le uette anne de gestione 'nu sacche de promoziune ca onne purtate 'a squadre joniche osce a die a 'u cambionate reggionale de promozione pugghiese. L'Olimpia Crispiano invece st'anne adda partecipà a 'u sue seste cambionate jndr'à terza categorije; 'a suggettate addò 'u presidende jè Dumeneche Martellotta jè guidate da 'u tecniche Luciano Castronuovo. Pe quande riguarde le otre sport stonne suggettate de pallacanestre (Pallacanestre Crispiano), pallavvole (Rainbow Volley Crispiano), tire cu l'arche (Arcieri d'u Jonio), bocce (Bocciofila Crispiano), atletiche (Marathon Club Crispiano), nuote (Albatros Sporting Club), ciclisme (Ciclo Club Michele Laddomada), tennis (Tennis Club Crispiano). Le imbiande sportive Le imbiande sportive de l'Oratorie Giuanne Paolo II sonde finalizzate a l'educazione e a 'a promozione de l'attività sportive dilettandisteche. 'U stadie comunale (osce a die in ristrutturazione) non ge tène angore 'nu nome ca 'u caratterizzesce. Collegaminde fore a Uichcipèdie Site ufficiale d'u comune de Crispiano CrispianoOnline.com Bosco Pianelle Note 'Ndruche pure Dialètte tarandine